През януари 1913 година мирните преговори се провалят и бойните действия са подновени. На 26 януари 1913 година османските турци започват голяма офанзива при Булаир и при Чаталджа, за да пробият линиите на българската армия и освободят силите при Одрин. Използвайки тези операции на следващия ден Шукри паша отново заповядва атака, за да разкъса обръча около крепостта, но атаката се проваля. Офанзивата на турците като цяло има малък успех и не успява да постигне целите си. Българското висше командване накрая решава да превземе крепостта, за да прекрати всякакви нови големи опити за освобождаването ѝ, както и за да освободи силите, които я обсаждат за операции другаде. Към март втора армия е подсилена и готова за атака. Бойната ѝ зона е разделена на сектори и нейният състав е следния: